वार्षिकोत्सव पर हुई अनेक प्रतियोगिताएं
नगर के बालाजी आईटीआई संस्थान में वार्षिकोत्सव समारोह शनिवार को विभिन्न कार्यक्रमों के तहत मनाया गया। इस मौके पर विभिन्न प्रकार की प्रतियोगिताएं हुई।
जिसमें स्वच्छ भारत अभियान के अंतर्गत स्वच्छ परिसर प्रतियोगिता में ब्लू पेंथर प्रथम रही। वालीबॉल में भी ब्लू पैंथर एवं किक दा गोल में ग्रीन गोरिल्ला, पेंटिंग में रेड बुल, पावर मार्च में ब्लू पैंथर, सेवदा कैप्टन में ग्रीन गोरिल्ला, कैटर पीलर रेस में रैड बुल, क्रेजी रिल में रेड बुल, फिल दा बकेट ऑरेंज टाइगर, किक दा बॉल में ऑरेंज टाइगर, डांस प्रतियोगिता में ग्रीन गोरिल्ला प्रथम रही। इस मौके पर कार्यक्रम की अध्यक्षता करते हुए डॉ. एमएल वर्मा ने कहा कि इस प्रकार के आयोजनों से छात्र-छात्राओं में नवीन ऊर्जा का संचार होता है। विशिष्ट अतिथि के रूप में डॉ. सोहन चौधरी ने कहा कि शिक्षा के साथ-साथ छोटे-मोटे कार्यक्रम प्रतियोगिता स्वरूप संस्थानों में होने जरूरी भी है। इस दौरान विशिष्ट अतिथि के रूप में मनरूप पलसानिया, नानूराम सुण्डा, मुकेश पावडिय़ा, रामनिवास डूकिया, हनुमान सिंह ने भी संबोधित किया। संस्थान के निदेशक सुरेन्द्र सिंह नेहरा ने बताया कि इस प्रकार के आयोजन का मुख्य उद्देश्य विद्यार्थी, कॉलेज स्टाफ टीम मैनेजमेंट में सकारात्मक सोच प्रकट करना है।
hin_Deva hin_Deva hin_Deva